Di Kalimantan Selatan daerah pahuluan selain gunung dan sungai jua ada daerah rawa. Terutama di 3 kabupaten hulu sungai selatan, tengah, dan utara tergabung 3 daerah rawa.Nah di rawa ngini kadakawa pakai alat angkutan nang ganal jadi harus pakai jukung nang ramping supaya muat lawan kada santuk lawan di bagian bawah bila kamarau pas banyu surut.
Jadi di awal bulan Juni samalam ulun sawat mancobai bejukung di rawa ngini. Tepatnya di daerah perbatasan antara hulu sungai tengah dan hulu sungai utara. Di permukaan rawanya hibak lawan tumbuhan banyu. Jadi jukung tu harus mambuka jalan dahulu. Bila takana rumputnya nang jadi sarang nyamuk benyamuk tunpang disangati nang di atas jukung.
Makanya paman-paman nang mambawa jukung besangu obat nyamuk. Kada tahan jua obat nyamuk saking banyaknya nyamuknya.
Oya, jukung ni dipakai gasan alat pengawasan kelompok pencari iwak. Rata-rata di sini mata pencaharian orang mencari iwak tarus pang. Tapi takana ada nang menyalahi aturan yaitu manyatrum jadi iwak tu matian lawan ulihan orang nang mancari iwak pakai cara tradisional kada banyak lagi.
Nah kelompok pencari iwak nang kaini nang perlu diluruskan nang diwasi jadi biasanya oetugas dikawani polisi air patroli malam-malam. Inya malam-malam pang orang banyak manyatrrum iwaknya.
Pamandangan di rawa bungas banar. Apalagi jaka tumbuhannya kadada lagi. Nang aneh, ada haja orang baulah rumah di atas rawa. Siang malam di sana karena gawian orang memang mencari iwak. Kada akwa memabayangakan kayapa bila malam. Sunyi lawan pasti benyamuk banar.
Kadada jalan daratnya di sana. Jukung oang adah alat trasnportasi. Ada jalan halus tapi putus kada aampai jauh. Sisanya jembatan-jembatan kayu haja lagi.
Di sepanjang rawa kami malihat macam-macam alat tangkap iwak orang pasang. Dasar banyak pang iwaknya jar. Mulai dari papuyu, haruan, sapat, macam-macam ai lagi.
Tapi nang maulah sadih banyak jua orang manangkapniwak masih lawan alat tangkap nang kada legal. Satruman pakai alat genset. Padahal itu bahaya banar. Mun kada hati-hati bisa saurang kana bahayanya. Banyak kisah orang meninggal karena satruman.
Samalam pas kami bajukung di rawa tuh, harinya kada tapi panas. Imbah hujan. Ujar bapak-bapak nang di situ, hakun kayaitu harinya daripada panas. Mun panas harinya panas banar. Di rawa kadada kanaungan. Lawan panas di langit mamantul ke banyu jadi panas dari atas lawan dari abawah jua. Kada batahankada hangit awak. Kada tahan sunblock acil.
Mun sudah di atas rawa tu rasanya sama berataan tempatnya. Tapi paman-paman di sana hapal, ini anadaknya di handil.nomor sekian nomor sekian jar. Jalan bebelokannya gin hapal sidin padahal mun sekilas sama banar pemandangannnya. Palagi mun tumbuhan itu sama hijau kanan kir, kadada oenandanya.
Dasar hapal tinpang leh. Belain ai lawan nang hanyar suah ke sini. Pas bulikannya kami.mehantas jalan supaya lebih lakas sampai bebulik. Atasaga nyaumuknya banayal banayar karena celah diantara tumbuhan alias jalan di atas sungai itu makin halus.
Jadi pas leawt tuh kaya menyibak srang nyamuk. Luar biasa.
Nang Manulis: Rindang Yuliani
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn